### Beslutninger:

Fremsendes til Økonomiudvalget til behandling i henhold til beslutning i byrådets møde den 27. april 2022.

### Resume

Med henblik på fortsat videreudvikling af Aarhus Airport A/S er der behov for at der tilføres yderligere ansvarlig kapital. Det er vurderingen, at Aarhus Airport A/S kan lykkes med sin turn around, selvom det ikke er uden risiko. Kapitaltilførslen vurderes at kunne ske på markedsmæssige vilkår. Der forventes i det videre arbejde samtidig gennemført en privat kapitaltilførelse til lufthavnen på min. 90 mio.kr. svarende til 30% af den samlede kapitaltilførelse, hvilket fjerner procesrisikoen for en konflikt med statsstøttereglerne.

COVID19 pandemien har vanskeliggjort indtjeningsmulighederne i lufthavnen i over to år. I perioder har lufthavnen været helt lukket pga. rejserestriktioner i hele verden. Der er således tale om en helt ekstraordinær situation, ikke alene for Aarhus Airport A/S, men for hele luftfartsbranchen. Der er derfor behov for, at en kapitaltilførsel gennemføres hurtigt.

### Beslutningspunkter

Det indstilles:

At 1) Borgmesterens afdeling på [adresse] vegne bemyndiges til at indskyde op til 180,04 mio. kroner under forudsætning af, at de øvrige ejerkommuner, dvs. Norddjurs Kommune og [adresse] finansierer hver 9,98 mio. kr. og at der tages initiativ til at finde private investorer der bidrager med minimum 90 mio.kr.

At 2) [adresse] indskud på op til 180,04 mio. kroner finansieres af de frigjorte midler til Marselistunnelen efter nærmere aftale med parterne bag aftalen om finansiering af Marselistunnellen.

At 3) arbejdet med at rejse privat kapital på minimum 90 mio. kroner snarest sættes i gang, og at der på det grundlag fremsendes en ny indstilling til [adresse] i løbet af 2023